****

**XXVII. Fodor Mihály Színjátszó Tábor**

2019-ben ismét a Balaton déli partján Fonyód és Balatonfenyves között **Alsóbélatelepen** (Fonyód kertváros) **közvetlenül a vízparton,** kerül megrendezésre Táborunk.

A tábor pontos címe:

8640 Fonyód Alsóbélatelep, Bacsák utca 5.

1. **Időpontok**

**A tábor időpontja**: augusztus 5. (hétfő) – augusztus 12. (hétfő).

**Indulás**: augusztus 5. (hétfő), 9-10 között, Budapest, Kelenföldi vasútállomás. A vonat Fonyód Alsóbélatelepre 11-12 között érkezik meg.

**Érkezés**: augusztus 12. (hétfő), 12-13 között, Budapest, Kelenföldi vasútállomáson. A vonat Fonyód Alsóbélatelepről 10-11-között indul.

1. **Tábori részvételi díj:**

A tábor részvételi díja **39 500 Ft/fő**. A részvételi díj **több részletben** is befizethető az egyesület számlájára.

**Számlaszám: 65500044-30057562-55000017**

**A közlemény rovatba kérjük beírni a táborozó nevét és születési dátumát.**

Három határidő van a befizetéssel kapcsolatosan. A jelentkezés után **10 000 Ft előleg** megfizetését kérjük a jelentkezés véglegesítéséhez. A részvételi díj első felét legkésőbb **április 30-ig (ez további 9 500 Ft)**, a második felét legkésőbb **június 30-ig (20 000 Ft)** kell elutalni.

Azon jelentkezők, akik esetleg meggondolják magukat április 30-ig a teljes befizetésüket, június 30-ig
15 000 Ft-tal kevesebbet kapnak vissza. Július 15. után sajnos nem áll módunkban a befizetett összeget
visszaadni.

1. **Jelentkezés**

1. Az alábbi linken lehet megadni a jelentkezéshez szükséges adatokat:

<https://goo.gl/forms/GekWEUbSFYZ6rLkw1>

A jelentkezési lap elküldése után a **kb35.info@gmail.com** e-mail címről visszajelzünk a szabad helyekről.

2. A visszajelzést követően szükséges az előleg, megfizetése mellyel teljes a jelentkezés.

A táborozói létszám feltöltése a jelentkezés sorrendjében történik.

1. **A táborozó hozza magával…**

személyi igazolványát (ha van)
diákigazolványát (ha van)
lakcímkártyáját,
Taj-kártyáját,
a szülői nyilatkozatot (A nyilatkozat a július 29–augusztus 4. között emailen is elküldhető)

1. **Egészségügyi tudnivalók**

Kérjük, a jelentkezési lapon töltse ki az egészségügyi tudnivalókat, melyek a táborozást érinthetik (pl.: a táborozó speciális étrendű, allergiás – ebben az esetben azt is, hogy mire –, asztmás, vagy más tartós betegsége van, gyógyszeres kezelés alatt áll, intenzív fizikai megterheléstől óvni kell, stb.).

1. **Szülői nyilatkozat**

A **18. életévét** be nem töltött táborozók szüleit kérjük, hogy a tábor kezdetéig a csatolt szülői nyilatkozatot kitöltve és aláírva juttassák el kapcsolattartójukhoz, vagy hozza magával a táborozó. A nyilatkozatokat digitális változatban is elegendő eljuttatni július 29–augusztus 4. között a **kb35.info@gmail.com**e-mail címre. (Amennyiben lehetséges az aláírt nyilatkozat szkennelt változatát kérnénk, vagy ha ez nem megoldható, a kitöltött dokumentumról készült képet.)

1. **Szállás, étkezés**

A tábor napi háromszori étkezést (reggeli, ebéd, vacsora) biztosít. A tábor konyháján a speciális étrendi igények kielégítésére is van lehetőség. A táborhelyen büfé is üzemel, mely a gyerekek igényeinek megfelelően alakítja a kínálatát.

Az elhelyezés 4-6 ágyas szobákban lesz, és ágyneműt biztosítunk mindenkinek.

1. **Programok**

A táborban a napi 2X3 órás próbákat szervezett szabadidős programok, balatoni fürdés (felnőtt felügyelettel), közös játékok, színházi, zenei programok egészítik ki. Utóbbihoz és az egész tábori munkához is hasznos, ha a táborozó nem rejti véka alá akár más területen megmutatkozó értékeit, ha hangszerét, tehetsége megmutatásához szükséges egyéb eszközeit magával hozza. A színház összművészet, így igyekszünk beépíteni a közös munkába minden fellelhető tudást és képességet.

Mindemellett természetesen jut idő a spontán ismerkedésre is.

1. **Augusztus 5. vasárnap, az előadások megtekintése, vendégek a táborban**

Augusztus 11-én, vasárnap körülbelül 2-3 órai kezdéssel megtekinthetők a táborban készült előadások. Ezek a bemutatók nyitottak, így a szülők, rokonok, barátok bátran növelhetik a nézők számát.

**A táborhely szabályai a vendégekre is vonatkoznak**, így kérjük a vendégeket, hogy a tábor területére alkoholos italt ne hozzanak be, valamint, hogy, akik dohányoznak, ezt szigorúan csak az arra kijelölt helyen tegyék. A vendégek számára szállást, étkezést nem tudunk biztosítani, **a vendégek a takarodóig tartózkodhatnak a tábor területén.**

A táborral kapcsolatos további kérdéseit kérjük, küldje el a **kb35.info@gmail.com** emailcímre, vagy hívja a 0670/238-4596-os telefonszámot.

 Ordasi Gábor

 táborvezető

**Szülői nyilatkozat táborozáshoz**

Alulírott, (gondviselő olvasható neve)

A gyermek neve:

 A gyermek születési dátuma:

A gyermek lakcíme:

A gyermek anyjának neve:

**Nyilatkozom arról, hogy a gyermeken nem észlelhetőek az alábbi tünetek:**

Láz

Torokfájás

Hányás

Hasmenés

Bőrkiütés

Sárgaság

Egyéb súlyosabb bőrelváltozás, bőrgennyedés

Váladékozó szembetegség, gennyes fül- és orrfolyás

a gyermek tetű- és rühmentes

**A nyilatkozatot kiállító törvényes**

**képviselő aláírása:**

**lakcíme:**

**telefonos elérhetősége:**

**e-mail címe:**

Dátum:…………………………………….

**12/1991. (V. 18.) NM rendelet**

Hatályos: 2012.03.30.

**"4. §** (1) A táborozásban csak az vehet részt, aki arra egészségileg alkalmas.

(2) A **gyermek törvényes képviselője a táborozást megelőző négy napon belül kiállított nyilatkozattal igazolja a táborozásban részt vevő gyermek megfelelő egészségi állapotát a táborozás megkezdése előtt**. A nyilatkozathoz szükséges nyomtatványt – a táborozáshoz szükséges egyéb iratokkal együtt – a táborozás szervezője adja át kitöltés céljából.

(2a)Az iratokat a táborozás szervezőjéhez – az általa megállapított határidőig – kell visszajuttatni. A nyilatkozatot legkésőbb a táborozás megkezdésekor a táborozás szervezőjének kell átadni. A nyilatkozatot a táborozás ideje alatt a tábor helyszínén kell tartani.